Maak gou as jy spesiale stem wil uitbring | Netwerk24
Wat wag volgende vir Deon Davids nou dat hy nie meer die afrigter van die Southern Kings is nie en wie gaan hom opvolg as die Kings se breier?.
REGSTREEKS: WB-krieket: SA (241/6) t. Nieu-Seeland (17/1)
’n Slakkepas-kolfvertoning het die Proteas tot ’n flouerige telling van 241/6 verdoem in hul belangrike Wêreldbeker-wedstryd teen Nieu-Seeland Woensdag in Birmingham.
Die effense styging in die inflasiekoers in Mei gaan nie die Reserwebank se siening oor die rentekoers beïnvloed nie, volgens ontleders.
Steinhoff se aandeelprys het Woensdag met tot 9,3% getuimel nadat die maatskappy eindelik – byna ses maande laat – sy 2018-resultate uitgereik het.
Maak gou as jy spesiale stem wil uitbring
Deur Philda Essop 18 April 2019 12:26
Suid-Afrikaners wat ’n spesiale stem in die Mei-verkiesing wil uitbring, sal gou moet maak.
Kiesers wat nie op 8 Mei by hul stempunte kan wees nie, kan nog tot Donderdag (18/4) om 17:00 by hul plaaslike Verkiesingskommissie-kantoor hiervoor aansoek doen en het tot middernag toe tyd as hulle dit aanlyn of per SMS doen. Daar is twee kategorieë vir spesiale stemme in Suid-Afrika.
Spesiale stem ten tyde van ’n huisbesoek
’n Kieser mag aansoek doen om besoek te word by ’n adres (in of buite die stemdistrik waarin hy of sy geregistreer is) weens fisieke swakheid, gestremdheid of swangerskap. Dié besoeke sal op 6 en 7 Mei tussen 09:00 en 17:00 plaasvind.
Aansoeke hiervoor kan aanlyn by https://www.elections.org.za/IECOnline/Special-Vote-Session gedoen word.
Kiesers kan ook ’n VEC1-vorm voltooi en dit by die OVK-kantoor ingee in die gebied waar die kieser voornemens is om besoek te word. Dié vorms kan deur ’n derde party namens die kieser afgelewer word.
Laai die VEC1-vorm HIER af.
Spesiale stem by ’n stempunt
Dit is beskikbaar aan enige kieser wat nie op stemdag in sy of haar stemdistrik is nie. Dié stemme kan op 6 en 7 Mei tussen 09:00 en 17:00 uitgebring word by die stempunt waar die kieser geregistreer is.
Kiesers kan vir spesiale stemme by stempunte aansoek doen deur:
* ’n SMS en ID-nommer na 32249 (R1 per SMS) te stuur;
* ’n aansoek aanlyn in te dien by https://www.elections.org.za/IECOnline/Special-Vote-Session; of
* deur ’n voltooide VEC1-vorm by hul plaaslike OVK-kantoor in te dien.
Die vorms kan slegs per hand afgelewer word en geen e-posse of fakse word aanvaar nie.
Die OVK het die ure waartydens Suid-Afrikaners op 27 April by buitelandse missies kan stem, verleng om Joodse kiesers wat die Sabbat vier tegemoet te kom.
Vier buitelandse missies, Londen, Tel Aviv, Los Angeles en New York, sal op dié dag van 07:00 tot 23:30 (plaaslike tyd by die missies) oop wees.
Die besluit volg op ’n versoek deur die Joodse Raad van Afgevaardigdes omdat die Joodse gemeenskap die Sabbat op 26 en 27 April vier.
Die OVK het vroeër aangedui dat Moslemkiesers op 6 en 7 Mei tussen 09:00 en 17:00 vir spesiale stemme by stempunte aansoek kan doen sou hulle dit verkies vanweë die aanvang van die heilige maand van Ramadaan op 8 Mei.
Meer oor: Spesiale Stemme | Verkiesing 2019
Onafhanklikes kan nié aan verkiesing deelneem – hof
UK bly SA en Afrika se beste universiteit